હિન્દુ માન્યતા કે માનવ અંદરથી પાપી નથી- પરંતુ તેનું તત્વ સંપૂર્ણ અને દિવ્ય છે- તેને વધુ ઉંડાણથી જોતા એક પ્રશ્ન ઉભો થાય છે. "હિન્દુ મત પ્રમાણે પાપ શું છે?" ગુરૂદેવ ડૅન્સિંગ વિથ શિવ માં જણાવે છે: " દુનિયામાં સારું ને ખોટું જોયા કરતા, આપણે સ્થૂળ શરીરમાના આત્માને તેના ત્રણ એક્બીજા સાથે સંકળાયેલા ભાગમાં સમજીયે: સંવેદનાત્મક, બૌધ્ધિક અને આધ્યાત્મિક. જ્યારે બહારનો હલકો સંવેદનાત્મક સ્વભાવ વર્ચસ્વ ધરાવે ત્યારે વ્યક્તિ ગુસ્સો, ભય, લોભ, ઈર્ષ્યા, દ્વેષ અને નિંદા કરે છે. જ્યારે બૌધ્ધિક સ્વભાવ આગળ પડતો હોય ત્યારે વિશ્લેશ્ણાત્મક વિચારો ઉદભવે. જ્યારે આધ્યાત્મિક આત્મા પ્રબળ હોય ત્યારે, સંસ્કારી ગુણો ઉદભવે છે- દયા, ઉંડી સમજ અને નમ્રતા. જુવાન આત્મામાં પશુ જેવી પ્રકૃતિ પ્રબળ હોય છે. બુધ્ધિ હજુ વિકસી નથી હોતી કે જે આ પ્રકૃતિને કાબુમાં રાખી શકે. જ્યારે બૌધ્ધિક વિકાસ થાય ત્યારે આ સંવેદનાત્મક સ્વભાવ નબળો પડે છે. જ્યારે આત્માનો વિકાસ થાય છે ત્યારે તે ખૂબ વિકસેલી બુધ્ધિના પ્રભાવને વાળી આ બુધ્ધીનું કવચ ઢીલું પાડી તેને દૂર કરે છે."